Kyle Topping

Kyle Topping (s. 11. marraskuuta 1999 Ganges, Brittiläinen Kolumbia, Kanada) on kanadalainen jääkiekkoilija, joka pelaa Ruotsin toiseksi korkeimmalla sarjatasolla HockeyAllsvenskan-joukkue Modossa. Hän on pelipaikaltaan keskushyökkääjä.
Ura.
Topping onnistui tekemään kaudella 2013–2014 Cowichan Valley Capitalsin U15 A1-joukkueessa VIBHL-juniorisarjassa peräti 3.63 pisteen ottelukohtaisella keskiarvolla 62 runkosarjaotteluun tehot 68+157=225. Kelowna Rockets varasi hänet 226. pelaajana WHL:n varaustilaisuudessa 2014. Topping pelasi kauden 2014–2015 BCEHL-juniorisarjaa North Island Silvertipsin U18 AAA-joukkueessa, jonka paras maalintekijä hän oli 17 osumallaan. Kauden 2015–2016 Topping pelasi BCHL-junioriliigan Cowichan Valley Capitalsissa. 
Kaudeksi 2016–2017 Topping siirtyi hänet varanneen Kelowna Rocketsin WHL-joukkueeseen, jossa hänen tulokaskautensa toi 59 runkosarjaottelussa tehot 14+15=29 ja 15 pudotuspeliottelussa yhden syöttöpisteen. Kaudella 2017–2018 Topping teki WHL:n runkosarjassa 66 ottelussa 65 tehopistettä ja neljässä pudotuspeliottelussa viisi tehopistettä. Häntä ei varattu , mutta Topping osallistui samana vuonna kuitenkin San Jose Sharksin kehitys- ja tulokasleireille. Kaudella 2018–2019 hän oli tehoilla 23+46=69 Rocketsin paras pistemies ja syöttäjä. Kaudella 2019–2020 Topping nousi joukkueen varakapteeniksi. 30. lokakuuta 2019 vierasottelussa Victoria Royalsia vastaan hän mursi kuitenkin sääriluunsa liu'uttuaan vauhdilla laitaan. Toppingin vamma vaati leikkaushoitoa ja hän joutui lähes kolmeksi kuukaudeksi sivuun, kunnes hän palasi kaukaloihin tammikuun 2020 lopulla. Topping teki kauden aikana lopulta 33 runkosarjaottelussa piste per peli-tahdilla 33 tehopistettä.
Toukokuussa 2020 Topping teki vuoden mittaisen AHL-sopimuksen San Jose Barracudan kanssa. Hän teki koronaviruspandemian lyhentämällä kaudella 2020–2021 AHL-debyyttinsä 12. helmikuuta 2021 vieraissa Texas Starsia vastaan, jolloin Topping onnistui myös maalinteossa. Kuusi päivää myöhemmin hänet lähetettiin kahden AHL-ottelun jälkeen hänet lähettiin ECHL-joukkue Allen Americansiin, jossa Topping pelasi seitsemän ottelua tehopistein 1+7=8. Maaliskuussa hän siirtyi yhdessä kolmen muun Barracudan sopimuspelaajan: hyökkääjä Joe Garreffan ja Kryštof Hrabíkin sekä puolustaja Chaz Reddekoppin kanssa toiseen ECHL-joukkueeseen, Orlando Solar Bearsiin. Topping pelasi siellä 24 runkosarjaottelua tehopistein 7+8=15, kunnes toukokuussa Barracuda kutsui hänet takaisin vahvuuteensa. Topping pelasi AHL:ssä kauden aikana kaikkiaan neljä runkosarjaottelua tehden yhden maalin ja neljä pudotuspeliottelua ilman tehopisteitä.
Heinäkuussa 2021 Topping teki San Jose Barracudan kanssa vuoden mittaisen jatkosopimuksen. Samana syksynä hän osallistui San Jose Sharksin NHL-harjoitusleirille. Topping pelasi kaudella 2021–2022 AHL:ssä 48 runkosarjaottelua tehopistein 4+15=19. Hän pelasi osan kaudestaan myös Orlando Solar Bearsin ECHL-joukkueessa tehden kymmenessä runkosarjaottelussa tehot 2+10=12.
Kaudeksi 2022–2023 Topping siirtyi vuoden mittaisella sopimuksella Sveitsin toiseksi korkeimmalle sarjatasolle Swiss Leaguessa pelaavan HC La Chaux-de-Fonds'n joukkueeseen. Hänen kautensa jäi rikkonaiseksi loukkaantumisten vuoksi ja Topping pelasi runkosarjassa vain 25 ottelua. Häneltä jäi väliin SL:n pudotuspelit, jotka päättyivät La Chaux-de-Fonds'n mestaruuteen. Topping palasi kaukaloihin National Leaguen karsintoihin, mutta joukkue jäi kuitenkin ilman sarjanousua. Kaudeksi 2023–2024 hän siirtyi vuoden mittaisella sopimuksella Ruotsin toiseksi korkeimmalle sarjatasolle HockeyAllsvenskan-joukkue Västeråsiin. Topping teki siellä 35 runkosarjaottelussa tehot 17+19=36. Hän johti Västeråsin sisäistä maalipörssiä, kunnes siirtotakarajalla helmikuussa 2024 Topping siirtyi loppukaudeksi sarjatasoa ylemmäs SHL-joukkue Modon riveihin. Västeråsin urheilujohtaja Niklas Johanssonin mukaan seura sai hänestä tarjouksen, jolle Västerås ei voinut sanoa ei. Topping pelasi Modossa loppukaudella yhdeksän runkosarjaottelua tehopistein 3+1=4.
Kaudeksi 2024–2025 Topping siirtyi vuoden mittaisella sopimuksella SM-liigajoukkue Hämeenlinnan Pallokerhoon. Kaudeksi 2025–2026 hän palasi vuoden mittaisella sopimuksella edellisen kauden päätteeksi Allsvenskaniin pudonneen Modon joukkueeseen.
Pelityyli.
Toppingin aiemmin seuran Västeråsin urheilutoimenjohtaja Niklas Johansson on luonnehtinut häntä peliä tekeväksi kahden suunnan sentteriksi, joka tekee hyvin töitä ympäri kaukaloa. Johanssonin mukaan Topping on joukkuepelaaja, joka tekee myös tulosta hyökkäyspäässä.